ПРОЕКТ!

ВЪЗЛОЖИТЕЛ: ОБЩИНА ОМУРТАГ
ИЗПЪЛНИТЕЛ: …………………..
ПРЕДМЕТ: „Експлоатация на Регионално депо за неопасни отпадъци – Омуртаг“ 


ПРОЕКТ на ДОГОВОР 
Днес, ………...2019 г., в гр.Омуртаг, на основание чл. ….., ал. … от ЗОП, Решение № …./….2019 г. на Зам. кмета на община Омуртаг за класиране и определяне на изпълнител на обществена поръчка с предмет: Експлоатация на Регионално депо за неопасни отпадъци – Омуртаг, се сключи настоящият договор между:
Община Омуртаг, със седалище и адрес на управление: гр. Омуртаг,  ул. «Ал.Стамболийски» № 2а , представлявана от  …. – Зам. кмет на община Омуртаг и ….- гл.счетоводител, наричана по-долу ВЪЗЛОЖИТЕЛ, от една страна, 
и 
……, със седалище и адрес на управление: гр. ….,ул…. № …., ЕИК: ….., представлявано от  ….. в качеството на Управител, наричан по-долу ИЗПЪЛНИТЕЛ, от друга страна, като страните се споразумяха за следното: 

І. ПРЕДМЕТ НА ДОГОВОРА
[bookmark: _GoBack]Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема  да извърши на свой риск, при условията на настоящия договор и срещу възнаграждение следното: експлоатация на Регионално депо за неопасни отпадъци- гр. Омуртаг, съгласно приложената към настоящия договор техническа спецификация. При изпълнение предмета на договора изпълнителят е длъжен да спазва изискванията на Националното законодателство в сферата на околната среда – Закон за опазване на околната среда (ЗООС), Закон за управление на отпадъците (ЗУО) и съответните поднормативни актове - Наредба № 3 от 25.05.2004 г.  за класификация на отпадъците, Наредба № 6 от 13.09.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци, Наредба № 7 от 17.09.2004 г. за изискванията, на които трябва да отговарят площадките за разполагане на съоръжения за третиране на отпадъци, както и Комплексно разрешително № 302-НО/2008 г. и инструкциите към него.

ІІ. СРОК НА ДОГОВОРА
		Чл. 2. Настоящият договор влиза в сила от датата на подписването му от страните и е със срок на изпълнение 48 (четиридесет и осем) месеца. 

ІІІ. ЦЕНИ И ПЛАЩАНИЯ
Чл. 3. (1) Стойността на договора е прогнозна и е в размер на …..,… лева без ДДС, (…….), а с ДДС е …,.. лева (……). Предмета на договора ще се извършва по твърда единична цена – …. лв./тон без ДДС (….),  съгласно приетото Ценово предложение, неразделна част от този договор.
 (2) Възложителят извършва плащане на изпълнителя по следния начин: ежемесечно, до 30-то число на месеца, следващ месеца на изпълнение. Стойността на плащането е равна на приетото на депото количество отпадъци за месеца на изпълнение, умножено по единичната цена. 
(3) Основание за плащане са следните документи: оригинална фактура, издадена по надлежния ред от страна на изпълнителя и Доклад от изпълнителя за изпълнение предмета на договора през съответния месец. Докладът следва да включва информация за извършените дейности през отчетния месец по отношение изпълнението на технологията на депониране и експлоатация на Регионалното депо. Прилага се и извлечение за отчетния период от програмния продукт на електронната везна.
(4) Банковата сметка на изпълнителя е: IBAN: ………………..;

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 4. Възложителят е длъжен да окаже необходимото съдействие на изпълнителя за изпълнение на договора.
Чл. 5. Възложителят е длъжен да заплати на изпълнителя съответното възнаграждение след приемане на неговата работа, при условията и в срока съгласно чл. 3 от настоящия договор.
Чл. 6. Възложителят е длъжен да осъществява контрол по изпълнение клаузите на настоящия договор.
Чл. 7. (1) Възложителят има право:
1. всеки момент от действието на договора да контролира изпълнението на същия чрез свои специалисти, без да пречи с това на оперативната дейност на изпълнителя;
2. да изисква ежемесечно информация от изпълнителя за изпълнение изискванията по Комплексно разрешително № 302-НО/2008 г. и инструкциите към него;
	 
V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 8. (1) Изпълнителят е длъжен да изпълнява предмета на настоящия договор качествено, съгласно представената оферта;
(2) Изпълнителят е длъжен, при необходимост, да подмени или отремонтира техническото оборудване в срок до 3 календарни дни.
Чл. 9. Изпълнителят е  длъжен:
1. да спазва изискванията на Комплексно разрешително № 302-НО/2008 г. и инструкциите към него, безопасност на труда, опазване на околната среда;
2. да подава до възложителя ежемесечно информация за изпълнение изискванията по изпълнение предмета на договора;
3. да осигури 24 часова охрана на депото;
4. да заплаща редовно разходите за ел.енергия и вода на депото;
5. да поддържа необходимия екип за реализация на дейностите по договора мимимум: а) лице с висше образование- екология, инженерно или еквивалентно в областта на управление на отпадъци; б) лице с компютърна грамотност за входящ контрол за приемане на отпадъци;
6. за реализация на дейностите по договора да поддържа в техническа изправност следната специализирана техника:
а) Булдозер – верижен трактор или еквивалент;
б) Прикачен валяк или еквивалент;
Чл. 10. Изпълнителят има право:
1. да получи необходимото възнаграждение по реда на раздел ІІІ. „Цени и плащания” от настоящия договор;
2. да променя поименния състав на лицата, работещи на депото, при спазване условията на чл. 9, т. 5 от договора, за което възложителят следва да бъде уведомен.


VІ. ГАРАНЦИИ И ОТГОВОРНОСТ
Чл. 11. (1) Гаранцията за изпълнение на договора се определя от възложителя в размер на 5% (пет на сто) от стойността на договора без ДДС и е в размер на …,…. лв. Гаранцията за изпълнение на договора се освобождава до 30 (тридесет) работни дни след изпълнение предмета на настоящия договор без да се дължат лихви на изпълнителя.
(2) Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.
(3) При едностранно прекратяване на договора от възложителя поради виновно неизпълнение на задължения на изпълнителя, гаранцията за изпълнение на договора се усвоява изцяло като обезщетение за прекратяване на договора.


VІІ. НЕУСТОЙКИ И САНКЦИИ
Чл. 12. Изпълнителят заплаща неустойка на възложителя в размер на 0,1% на ден, но не повече от 10% от стойността на настоящия договор при следните случаи:
1. при неизпълнение на задълженията си по настоящия договор и по силата на нормативни актове, водещи до некачествено изпълнени работи – до окончателното им изпълнение съгласно изискванията на възложителя;
2. при установено замърсяване на околната среда по вина на изпълнителя;
Чл. 13. Прилагането на горните санкции не отменя правото на възложителя да предяви иск за понесени загуби и пропуснати ползи по вина на изпълнителя.
Чл. 14. Неустойките, санкциите, вредите и пропуснатите ползи по този договор се събират по общия ред.

VІІІ. ПРЕКРАТЯВАНЕ НА ДОГОВОРА
Чл. 15. (1) Настоящият договор се прекратява:
а) с изтичане на срока му;
б) с изпълнение на всички задължения на страните;
в) по взаимно съгласие между страните, изразено писмено, при условие, че с това не се нарушават изискванията на настоящия договор;
г) при изчерпване на финансовия ресурс на възложителя, без която и да е от страните да дължи обезщетение;
д) при достигане обемния капацитет на клетка № 1 на Регионално депо за неопасни отпадъци гр.Омуртаг, без която и да е от страните да дължи обезщетение;
е) при неизпълнение на задълженията по този договор и нормативната уредба на Р.България за този вид дейност от страна на изпълнителя, възложителя може да развали договора с едностранно писмено предизвестие, по силата на който същият се счита за прекратен; 
ж) при възникване на обстоятелства, които правят невъзможна експлоатацията на клетка № 1 на Регионалното депо.
(2) В следствие на едностранно прекратяване на договора от страна на изпълнителя, същият дължи обезщетение на възложителя в размер на документално доказаните от възложителя щети от прекратяването.
(3) Възложителят може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай възложителят дължи на изпълнителя обезщетение за претърпените вреди от сключването на договора.
Чл. 16. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

ІХ.ЗАКЛЮЧИТЕЛНИ РАЗПОРЕДБИ
Чл. 17. (1) Страните ще отправят всички съобщения и уведомления само в писмена форма на следните адреси:
1. За възложителя: 7900 гр. Омуртаг, ул. „Ал. Стамболийски” № 2а;
2. За изпълнителя: …. гр. …….., ул. „…………..” № ….;
(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.
(3) Писмената форма се счита за спазена и когато те са отправени по телекс, факс или друго техническо средство, което изключва възможността от неточно възпроизвеждане на изявлението.
Чл. 18. Настоящият договор може да бъде изменян или допълван от страните при условията на  чл. 116 от ЗОП.
Чл. 19. Всички спорове, възникнали по повод изпълнение на настоящия договор се решават в съответствие с разпоредбите на действащото законодателство на Република България.
Настоящият договор се състави в четири еднообразни екземпляра – един за ИЗПЪЛНИТЕЛЯ и три за ВЪЗЛОЖИТЕЛЯ.

Приложения:
1. Ценово предложение;
1. Техническо предложение;
3.   Техническа спецификация;


Съгласуван с гл. юрисконсулт: Халиме Адемова- Ибрям


ЗА ВЪЗЛОЖИТЕЛ:                                                	ЗА   ИЗПЪЛНИТЕЛ:
……………………….                                    		…..
Зам. кмет на Община Омуртаг                           		Управител
Упълномощен със 
Заповед № …/…..2019г.



Мерал Ибрахимова
Гл.счетоводител
	




